Statuut pa Reino Hulandes

E Statuut pa Reino Hulandes (òf simplemente Statuut) ta regla e relashonnan konstitushonal entre Hulanda, Aruba, Kòrsou i Sint Maarten. E ta indiká ku kada pais konstituyente di Reino Hulandes ta atende su asuntunan interno independientemente. Huntu e paisnan ta trata e asuntunan di Reino. E Statuut ta duna ademas e reglanan pa kooperashon mutuo, asistensia, konsulta i pa e konstelashon estatal di e paisnan. E Statuut a wordu modifiká un kantidat di biaha desde 1954, por ehempel pa motibu di e independensia di Sürnam (1975), e status aparte di Aruba (1984) y reformanan konstitushonal den Karibe Hulandes (2010).

E aniversario di e firmamentu di Statuut ta wòrdu selebrá tur aña riba dia 15 di desèmber, Dia di Reino.

 Historia 
E di dos guera mundial a krea un bista diferente di Reino Hulandes i kolonialismo manera el a funshoná te 1939. Sürnam i Teritorio Kòrsou (ofisialmente ‘Antias Hulandes’ for di 1948) tabata e úniko partinan desokupá di ‘Hulanda’ e tempu ei. Loke tabata spesial tabata ku mas ku mitar di e kombustibel di aviashon di e Aliadonan tabata bin di e refinerianan di Kòrsou i Aruba. Reina Wilhelmina a anunsia mas independensia pa e teritorionan ultramar via Radio Oranje na 1942. Esei a resultá di no tabata sufisiente pa teritorionan hulandes den Asia. Independensia a keda deklará unilateralmente na 1945. Na 1949, Hulanda finalmente a traspasá soberania pa Repúblika di Indonesia.

Na 1948, negosiashonnan a kuminsá ku Sürnam i Antia Hulandes. E Statuut voor het Koninkrijk Hulandes, of simplemente Statuut, a keda kla na 1954. E diseño legal pa e areglo ta wòrdu atribuí na Wim van der Grinten, e tempu ei Sekretario di Estado responsabel pa organisashon públiko. Enbolbí den kreashon di e Statuut tabata e ministernan Willem Kernkamp, ​​Leendert Donker i Louis Beel na nòmber di Hulanda, Archibald Currie na nòmber di Sürnam i Moises Frumencio da Costa Gomez na nòmber di Antia Hulandes. 

E Statuut a keda ehekutá dia 15 di desèmber 1954, ora Reina Juliana a firma e akta di konfirmashon, dunando e paisnan di Reino un posishon igual. Dia 29 di desèmber 1954 proklamashon  di e lei di Statuut a tuma lugá dor di gobernador Struyken den un sesion seremonial di Parlamento di Antias Hulandes. Na e okashon aki gobièrnu antiano bou di Efraïn Jonckheer a deklará e dia komo un dia di fiesta ofisial i a otorgá un pordon parsial na tur prezu na Antias Hulandes, loke a redusí nan kastigo ku 1/5 parti te un maksimo di seis luna.

 Kontenido 
Na 1954 Statuut a establesé e órden hurídiko nobo den Reino Hulandes entre Hulanda, Sürnam i Antias Hulandes. E partinan konstituyente di Reino por promove nan interesnan independientemente y riba un base igual i brinda otro ayudo. E Korona di e Reino den su estilo nobo a wòrdu dediká na Reina Juliana i su susesornan legal. Representantenan di e monarka na Sürnam y Antiyas Hulandes ta keda e gobernador. Nan ta wòrdu nombrá dor di gobièrnu (rei i ministernan di Reino). E Konseho di Minister di Reino lo konsisti di e ministernan hulandes i un minister plenipotensiario pa Sürnam i un pa Antias Hulandes. E ministernan plenipotensiario ta wòrdu nombrá dor di e gobièrnunan nashonal.

Konseho di Minister di Reino ta maneha asuntunan komun di Reino riba tereno di:
 defensa
 relashonnan eksterior
 siudadania hulandes
 órdennan di kondekorashon (p.e. Orden di Oranje-Nassau)
 nashonalidad di barkunan
 atmishon i ekspulshon di stranheronan
 ekstradishon
Leinan den e áreanan aki for di awor padilanti ta konsiderá komo leinan di Reino (Rijkswet). E konseptonan ta wòrdu tratá dor di e órganonan representativo di Hulanda, Sürnam i Antias Hulandes. Un minister plenipotensiario tambe por entrega un proposishon pa un lei di Reino i por partisipa den e deliberashon riba un konsepto di lei di Reino den parlamento hulandes (Tweede Kamer i Eerste Kamer). E parlamentonan di Sürnam i Antias Hulandes tambe por manda delegadonan spesial pa parlamento hulandes pa partisipa den e debatenan.

E Statuut ta kontené tambe provishonnan tokante e poder hudisial, relashonnan internashonal, defensa i tokante yudansa mutuo, konsulta i koperashon. E atministrashon di gobièrnu di e partinan aki ta regla den reglamentunan nashonal separá, trahá dor di Sürnam i Antia Hulandes. Representantenan di Sürnam i Antia Hulandes tambe ta haya un asiento den Konseho di Minister di Reino (ku solamente ta duna konseho riba konseptonan di lei di Reino).

Kambio di e Statuut ta tuma lugá pa medio di un lei di Reino (Rijkswet) i ta solamente posibel si tur pais ta aprobá esaki. E aprobashon di un ordenansa nashonal di aseptashon ta tuma lugá den dos buelta, kaminda e di dos buelta ta wòrdu saltá si e ta wòrdu aprobá den e promé buelta di votashon pa un mayoria di dos tersera parti di e parlamento. E konstitushon di Hulanda ("Grondwet") i di e otro teritorionan di Reino, manera e konstitushon di Antias Hulandes ("Staatsregeling", awendia remplasá pa e konstitushon di Aruba, konstitushon di Kòrsou i konstitushon di Sint Maarten) ta supordiná na e Statuut. 

 Kambio 
E Statuut a wòrdu kambia un kantidat di biaha desde su adoptashon na 1954; e kambionan mas importante tabata na 1975, 1986 i 2010.70 jaar Statuut voor het Koninkrijk, parlament.com E promé ahuste na  Statuut a bini na 1975. E gabinete Den Uyl tabata na poder i a disidí ku “en realidat no tabata posibel mas pa tin kolonianan”. Nieuw Guinea a bandona e Reino kaba i Sürnam a bira kompletamente independiente dia 25 di novèmber 1975. Hulanda i Antias Hulandes, ku ainda no por a bira independiente, a bira paisnan separá denter di Reino entrante 1975. 

E siguiente amiendanan a bin den suseshon rapido desde 1985. Aruba kier a habri alanan y bandona Antias Hulandes. Komo areglo di transishon a duna Aruba un “status aparte”, kaminda el a bira un pais separá dentro di e konstelashon di Reino (di manera ku e Statuut a bolbe aplika pa tres pais) i den e teksto di e Statuut nobo a bisa ku esaki tabata den preparashon pa un Aruba independiente . Desde 1 di yanüari 1986 Aruba tin su propio gobierno nacional, su propio parlamento y su propio minister plenipotenciario.

Tambe a sigui kambionan na 1994 i 1998. Banda di algun asuntu teknico, e kambio mas remarkabel tabata e desaparishon di e teksto tokante e eventual independensia di Aruba.

Na 2010 a kambia Statuut en konekshon ku e reformanan polítiko dentro di Reino Hulandes. Antias Hulandes a keda disolbé komo pais dia 10 di òktober 2010. Kòrsou i Sint Maarten a bira paisnan independiente denter di Reino i e teritorionan insular di Boneiru, Sint Eustatius i Saba (e islanan BES) a bira parti di pais Hulanda. E kambio aki a pone ku Kòrsou i Sint Maarten tambe a haya un minister plenipotensiario, ku ta sinta den Konseho di Minister di Reino.

Na 2017, e Statuut a keda amienda mas aleu ku reformanan konstitushonal. Debí ku e konstitushon di Hulanda ("Grondwet"), modifiká riba e mesun fecha, a inkluí un base hurídiko pa establesimentu i disolushon di órganonan públiko teritorial ku no ta provinsia i munisipionan den Hulanda Karibense, por a simplifiká e artíkulo tokante e tema aki ku ta inkluí den Statuut for di 2010.

 Rekomendashon 
Na 2024, na okashon di e 70 aniversario di Statuut pa Reino Hulandes Raad van State (Konseho di Estado di Reino Hulandes, RvS) den un konseho spontaneo a formula dos prinsipio pa futuro di Reino Hulandes: "koperashon konstruktivo i asistensia mutuo" i "kontribushon na relashonnan mas balansa i komprenshon mutuo". RvS ta rekomendá pa, a base di koperashon, enfoká riba garantisá entre otro derechonan humano, bon gobernashon i leinan di konsenso di Reino. Pa balansa e relashonnan e ta propone pa redusí e defisit demokrátiko dor di duna tur residente ku nashonalidat hulandes den paisnan di Karibe Hulandes e derecho aktivo pa vota pa Tweede Kamer. Aktualmente esaki ta konta solamente pa personanan ku a biba na Hulanda of a traha den servisio públiko pa dies aña. Habitantenan di e munisipionan spesial di Boneiru, Sint Eustatius i Saba ya tin mag di vota pa Tweede Kamer. Banda di esaki ta boga pa bin ku un diseño di un areglo pa disputanan entre e paisnan i Reino, segun palabrashon hasi na 2010 den Statuut.Advies Raad van State: Kiesrecht 2e kamer ook voor inwoners CAS-landen, dossierkoninkrijksrelaties.nl (17 di òktober 2024)

 Mira tambe 
 Dia di Reino

 Link eksterno 
  Statuut di Reino
  Statuut Koninkrijk
 Teksto di Statuut di Reino Hulandes
 Het manifest tegen het Statuut in 1954, video di Radio Nederland Wereldomroep (1974)

Category:Gobièrnu